CELEX: 32020D2187
Language: da
Date: 2020-12-22 00:00:00
Title: Rådets afgørelse (EU) 2020/2187 af 22. december 2020 om den holdning, der skal indtages på Den Europæiske Unions vegne i Det Regionale Styringsudvalg for transportfællesskabet til vedtagelsen af transportfællesskabets budget for 2021

23.12.2020   
               
               
                  DA
               
               
                  Den Europæiske Unions Tidende
               
               
                  L 435/73
               
            
         RÅDETS AFGØRELSE (EU) 2020/2187
         af 22. december 2020
         om den holdning, der skal indtages på Den Europæiske Unions vegne i Det Regionale Styringsudvalg for transportfællesskabet til vedtagelsen af transportfællesskabets budget for 2021
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 91 og artikel 100, stk. 2, sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Traktaten om oprettelse af et transportfællesskab (»transportfællesskabstraktaten«) blev undertegnet af Unionen i overensstemmelse med Rådets afgørelse (EU) 2017/1937 (1). Den blev godkendt af Unionen den 4. marts 2019 ved Rådets afgørelse (EU) 2019/392 (2). Det trådte i kraft den 1. maj 2019.
                  
               
                     (2)
                  
                  
                     I henhold til transportfællesskabstraktatens artikel 35 skal Det Regionale Styringsudvalg for transportfællesskabet (»Styringsudvalget«) hvert år vedtage transportfællesskabets budget. I henhold til transportfællesskabstraktatens artikel 35 har Styringsudvalget ligeledes beføjelse til at vedtage afgørelser om den nærmere procedure for gennemførelse af budgettet.
                  
               
                     (3)
                  
                  
                     Styringsudvalget skal vedtage en afgørelse om transportfællesskabets budget for 2021 på sit møde i december 2020 eller, hvis punktet ikke behandles på det pågældende møde, på det efterfølgende møde.
                  
               
                     (4)
                  
                  
                     Transportfællesskabets foreslåede budget for 2021 er nødvendigt for, at transportfællesskabets organer kan fungere korrekt. Det dækker udgifter til menneskelige ressourcer, rejser, IT-udstyr og -software samt driftsudgifter såsom undersøgelser, teknisk bistand og afholdelse af konferencer og møder.
                  
               
                     (5)
                  
                  
                     Den holdning, der skal indtages på Unionens vegne i Det Regionale Styringsudvalg, bør fastlægges, da en sådan afgørelse er nødvendig for, at transportfællesskabets permanente sekretariat kan fungere, og vil have retsvirkninger for Unionen —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i Det Regionale Styringsudvalg for transportfællesskabet til transportfællesskabets budget for 2021, baseres på udkastet til Styringsudvalgets afgørelse (3).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Bruxelles, den 22. december 2020.
            
               
                  På Rådets vegne
               
               M. ROTH
               
                  Formand
               
            
         
         
            (1)  Rådets afgørelse (EU) 2017/1937 af 11. juli 2017 om undertegnelse på Den Europæiske Unions vegne og midlertidig anvendelse af traktaten om oprettelse af et transportfællesskab (EUT L 278 af 27.10.2017, s. 1).
         
            (2)  Rådets afgørelse (EU) 2019/392 af 4. marts 2019 om indgåelse på Den Europæiske Unions vegne af traktaten om oprettelse af et transportfællesskab (EUT L 71 af 13.3.2019, s. 1).
         
            (3)  Jf. dokument ST 11356/20 på http://register.consilium.europa.eu.